CELEX: 42016D1655
Language: el
Date: 2016-09-07 00:00:00
Title: Απόφαση (ΕΕ, Ευρατόμ) 2016/1655 των αντιπροσώπων των κυβερνήσεων των κρατών μελών, της 7ης Σεπτεμβρίου 2016, για τον διορισμό δικαστών στο Γενικό Δικαστήριο

15.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 247/15
            
         ΑΠΌΦΑΣΗ (ΕΕ, Ευρατόμ) 2016/1655 ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 7ης Σεπτεμβρίου 2016
   για τον διορισμό δικαστών στο Γενικό Δικαστήριο
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 19,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 254 και 255,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 106α παράγραφος 1,
   Εκτιμώντας τα ακόλουθα:
   
               (1)
            
            
               Οι θητείες δεκατεσσάρων δικαστών του Γενικού Δικαστηρίου λήγουν στις 31 Αυγούστου 2016. Εξάλλου, η θητεία των δικαστών που αναφέρονται στο άρθρο 1 της απόφασης (ΕΕ, Ευρατόμ) 2016/484 των αντιπροσώπων των κυβερνήσεων των κρατών μελών (1), φτάνει επίσης στο τέλος της στις 31 Αυγούστου 2016, όπως προβλέπεται στο εν λόγω άρθρο.
            
         
               (2)
            
            
               Οι υποψηφιότητες του κ. Barna BERKE, του κ. Ricardo da SILVA PASSOS και κ. Octavia SPINEANU-MATEI προτάθηκαν για την κάλυψη των κενών θέσεων δικαστών του Γενικού Δικαστηρίου.
            
         
               (3)
            
            
               Εξάλλου προτάθηκαν οι υποψηφιότητες του κ. Zoltán CSEHI, του κ. Κωνσταντίνου ΗΛΙΟΠΟΥΛΟΥ, της κ. Άννας ΜΑΡΚΟΥΛΛΗ και του κ. Dean SPIELMANN για την ανανέωση της θητείας τους.
            
         
               (4)
            
            
               Η επιτροπή που έχει συσταθεί δυνάμει του άρθρου 255 της Συνθήκης για τη λειτουργία της Ευρωπαϊκής Ένωσης γνωμοδότησε σχετικά με την επάρκεια του κ. Barna BERKE, του κ. Zoltán CSEHI, του κ. Κωνσταντίνου ΗΛΙΟΠΟΥΛΟΥ, της κ. Άννας ΜΑΡΚΟΥΛΛΗ του κ. Ricardo da SILVA PASSOS, του κ. Dean SPIELMANN και της κ. Octavia SPINEANU-MATEI, για την άσκηση των καθηκόντων του δικαστή του Γενικού Δικαστηρίου.
            
         
               (5)
            
            
               Ενδείκνυται να διοριστούν δικαστές του Γενικού Δικαστηρίου ο κ. Barna BERKE, ο κ. Ricardo da SILVA PASSOS και η κ. Octavia SPINEANU-MATEI για την περίοδο από την ημερομηνία έναρξης ισχύος της παρούσας απόφασης έως τις 31 Αυγούστου 2022.
            
         
               (6)
            
            
               Ενδείκνυται να διοριστούν δικαστές του Γενικού Δικαστηρίου ο κ. Zoltán CSEHI, ο κ. Κωνσταντίνος ΗΛΙΟΠΟΥΛΟΣ, η κ. Άννα ΜΑΡΚΟΥΛΛΗ και ο κ. Dean SPIELMANN για νέα θητεία που ξεκινά την 1η Σεπτεμβρίου 2016 και λήγει στις 31 Αυγούστου 2022. Δεδομένου ότι οι εν λόγω τέσσερις δικαστές ασκούσαν ήδη τα καθήκοντα του δικαστή στο Γενικού Δικαστηρίου ως τις 31 Αυγούστου 2016 και συνέχισαν να τα ασκούν εν αναμονή της παρούσας απόφασης, είναι σκόπιμο να διοριστούν για νέα θητεία από την επομένη της τελευταίας ημέρας της προηγούμενης θητείας τους,
            
         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται δικαστές του Γενικού Δικαστηρίου για την περίοδο από την ημερομηνία έναρξης ισχύος της παρούσας απόφασης έως τις 31 Αυγούστου 2022:
   
               —
            
            
               ο κ. Barna BERKE,
            
         
               —
            
            
               ο κ. Ricardo da SILVA PASSOS,
            
         
               —
            
            
               η κ. Octavia SPINEANU-MATEI.
            
         Άρθρο 2
   Διορίζονται δικαστές του Γενικού Δικαστηρίου για την περίοδο από την 1η Σεπτεμβρίου 2016 έως τις 31 Αυγούστου 2022:
   
               —
            
            
               ο κ. Zoltán CSEHI,
            
         
               —
            
            
               ο κ. Κωνσταντίνος ΗΛΙΟΠΟΥΛΟΣ,
            
         
               —
            
            
               η κ. Άννα ΜΑΡΚΟΥΛΛΗ,
            
         
               —
            
            
               ο κ. Dean SPIELMANN.
            
         Άρθρο 3
   Η παρούσα απόφαση τίθεται σε ισχύ την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 7 Σεπτεμβρίου 2016.
      
         
            Ο Πρόεδρος
         
         P. JAVORČÍK
      
   
   
      (1)  Απόφαση (ΕΕ, Ευρατόμ) 2016/484 των αντιπροσώπων των κυβερνήσεων των κρατών μελών, της 23ης Μαρτίου 2016, για τον διορισμό δικαστών στο Γενικό Δικαστήριο (ΕΕ L 87 της 2.4.2016, σ. 31).